Hambörgin kuningaskunta

Hallitsija
 Pääkaupunki
 Asukkaita
 Valuutta
 Viralliset kielet
 Vientituotteita

**Hambörgin kuningaskunta** on Länsi-Euroopassa Atlantin rannikolla sijaitseva perustuslaillinen monarkia. Sitä ympäröivät etelässä ja idässä Hamburg, lännessä Atlantin valtameri ja pohjoisessa Aalenskanborg. Valtiossa on n. 12,1 miljoonaa asukasta, joita hallitsee HKK kuningas Caarl XVII Höttenström (s. 1787). Maan pääkaupunki Burg de Hambörg tunnetaan parhaiten lukuisista linnoituksista, joista merkittävimmät ovat Linnanvuori, jonka yhteyteen rakennettiin 1790-luvulla Uusi Kuninkaanlinna, kun vanha tuhoutui sodassa. Hambörgin vientituotteista mainittakoon viini, jonka tuotantoa on ympäri maata, laivat, jotka edustavat uutta kehitystä sekä erilaiset hedelmät ja marjat. Hambörg on myös kaikenlaisten lääkekasvien suhteen arvostettu toimija.

## Maantiede

Hambörg on pääosin tasankoa, lukuunottamatta itäosien vuoristoisempaa maastoa, jonka korkein kohta ulottuu 694 metrin korkeuteen merenpinnasta. Tämä paikka on nimetty 1500-luvulla hallinneen kuninkaan, Harald III Höttenströmin mukaan Haaraldinmäjeksi (Colline de Harald).

## Väestö ja kulttuuri

Asukkaita Hambörgissä on n. 12,1 miljoonaa, näistä 8,9 miljoonaa puhuu äidinkielenään hambörgiä (kieli muistuttaa vahvasti ranskaa, jonkin verran vaikutteita myös saksasta), 3,2 miljoonaa hampuuria, kieltä, josta hambörg ja hamburg ovat kehittyneet. Käytännössä nämä kielet eivät eroa merkittävästi ja niiden puhujat ymmärtävät toisiaan varsin helposti, mutta silti erimielisyydet kielessä aiheuttavat silloin tällöin tappeluita.

Hambörgiläiseen kulttuuriin kuuluvat vieraanvaraisuus, ulossuuntautuneisuus, suuret juhlat ja verkkainen elämäntapa. Hambörgiläiset nauttivat ruuastaan ja istuvatkin päivällisellä usein parikin tuntia, joskus he siirtyvät suoraan iltapalalle nousematta pöydästä, tällöin selvitään yhdellä kattauksella ja keskustelua voidaan jatkaa keskeytymättä. Päivänsä hambörgiläinen aloittaa isolla lautasellisella kaurapuuroa, vaalean leivän ja juuston sekä mehulasillisen kera. Lounas syödään ennen siestaa, välipala heti siestan jälkeen. Välipala on usein vaatimaton, sillä tukeva lounas sulaa vielä vatsassa, ja sen tarkoitus onkin vain piristää takaisin työntekoon. Perinteinen välipala on esimerkiksi patonginpalanen ja vuohenmaito. Kellon lyödessä kahdeksan alkaa hambörgiläisessä kodissa ruuanlaitto, jonka nauttiminen aloitetaan tasan yhdeksältä. Pöytään istuu koko perhe, keskustelu käy vilkkaana ja pöydässä istutaan kunnes viimeinenkin on saanut syötyä. Ruokailu lopetetaan yleensä hieman kymmenen jälkeen, silloin lapset laitetaan nukkumaan ja aikuiset jutustelevat vielä hetken, siivoavat pöydän ja käyvät sitten nukkumaan viimeistään yhdeltätoista.

## Hambörgin kieli

Hambörgin kieli on ottanut vaikutteita sekä germaanisista että romaanisista kielistä. Eniten sitä muistuttavat ranska ja saksa sekä hollanti ja englanti. Aakkoset ovat latinalaiset perusaakkoset sekä ä, ö, å ja harvinaisena mutta olemasaolevana kirjaimena myös ø. Se esiintyy eräissä vierasperäisissä sanoissa.

Tärkeimpiä hambörgin kielen sanoja ja lauseita:

Hyvää päivää! = Guthenos Tagen! [gutenos tagen] / Bonjorinos! [bonzornos]

Moi! = Saldon! / Sal!

Minä olen.. = Jeu mos... [zö mo]

Kuka sinä olet? = Ty e'qie? [tyeki]

Tänään = munco

Huomenna = deume [döme]

Minä, sinä, hän (m/f), me, te, he, se = Jeu, Ty, Hil, Hel, Vinu, Tuvo, Cete